西灣河站

西灣河站係港鐵嘅一個鐵路車站，喺香港東區西灣河筲箕灣道地底，上下層夾埋有2個側式月台，並裝咗月台幕門。

車站結構

車站樓層

車站大堂 
西灣河站設有一個車站大堂，成個大堂喺西灣河文娛中心地底。大堂內設有升降機往返月台，並有扶手電梯往返出口及月台。

車站商店及自助服務
西灣河站嘅車站商店數目唔多，設有4個商店，包括7-Eleven便利店、鴻福堂健康快線、美心西餅及快圖美畀乘客買嘢同及曬相。此外，該站內設有恒生銀行及中銀香港嘅自動櫃員機畀乘客提款，並有自動售賣機畀乘客買嘢飲。

車站月台 
西灣河站係一個地底車站，設有兩個側式月台，並設有月台幕門。由於車站月台係彎嘅，因此月台同車間嘅空隙比較大。

車站出口 

A - 欣景花園
蘇豪東、愛秩序灣社區會堂、東區民政事務處、東區法院大樓、欣景花園、西灣河渡輪碼頭、西灣河街市、嘉亨灣、香港電影資料館、鯉景灣、逸濤灣、康東邨、愛東邨、港島民生書院、香港韓國國際學校
設有輪椅輔助車服務往返地面
B - 西灣河文娛中心
Island Walk、恒生西灣河大廈、西灣河文娛中心、扶康會健持之家、基列社會服務中心、耀東邨、興東邨、工聯會工人醫療所、海天廣場、筲箕灣道、成安街、東熹苑、太安樓、協青社賽馬會大樓
設有失明人士引導徑往返地面

鄰接車站

接駁交通 
電車
城巴：
19P、77、77A、85、85A、99、A12、N8X、NA12
新世界第一巴士：
2、2A、2X、8H、14、18X、81、81A、82、82X、720、720A、720X、722、N8
過海隧道巴士：
102、102P、106、106P、110、302A、307P、606、606A、608、608P、613、613A、678、682、682A、682B、682C、682P、682X、694、933、976、976A、986、988、989、N122
港島專線小巴：
50M - 耀東邨 ↺ 西灣河站
20、32、65、68

利用狀況 
西灣河站啟用初期，當時由於附近只有欣景花園等屋苑，所以用呢個站嘅人流較少。但隨住蘇豪東、香港電影資料館同海天廣場等相繼落成，令呢個站嘅人流有所上升。

車站歷史 
喺1970年代設計港島綫嘅走線時，西灣河站原本定線喺較近山腰嘅西灣河街地底，不過最終定位喺筲箕灣道而家嘅位置，以配合1980年代初東區嘅大型填海工程。該站喺1985年5月31號啟用。

喺2008年，本站月台牆壁下嘅紙皮石進行咗重鋪工程。

軼事
2021年香港立法會選舉期間，民建聯香港島東選區候選人梁熙喺選舉論壇入面表示爭取喺西灣河起地鐵站，但唔知佢係指爭取重建現有嘅西灣河站，抑或係喺區內起新嘅地鐵站，被質疑搞錯西灣河同小西灣。

上一站‧下一站

列車班次

港鐵公司－西灣河站街道圖
 港鐵公司－西灣河站位置圖
 港鐵公司－西灣河站列車服務時間

西灣河
東區港鐵車站